POSTUPAK NABAVE ZA NARUČITELJE KOJI NISU OBVEZNICI ZAKONA O JAVNOJ NABAVI (NOJN)

**POZIV NA DOSTAVU PONUDA**

**Predmet nabave:**

**Nabava radova na sanaciji – ojačanju temelja crkve sv. Ferdinanda Kralja u Ferdinandovcu**

**Evidencijski broj nabave**:

1/2025-JN

Postupak nabave provodi se temeljem ugovora o su/financiranju br. 16-0371-25 sklopljenog s Ministarstvom kulture i medija RH za financiranje Programa zaštite i očuvanja nepokretnih kulturnih dobara u 2025.: Ferdinandovac, Crkva sv. Ferdinanda kralja, na k.č. 2275/1 (z.k. ul. 1914), k.o. 30903 Ferdinandovac, vlasništvo Župa sv. Ferdinanda kralja, za statičku sanaciju.

1. **OPĆI PODACI**
   1. **Podaci o Naručitelju**

Naručitelj: Župa sv. Ferdinanda Kralja Ferdinandovac

Sjedište: Trg slobode 31, 48356 Ferdinandovac

OIB : 15238552591

Telefon: 048/210 052

e-mail: [zupa-ferdinandovac@biskupija-varazdinska.hr](mailto:zupa-ferdinandovac@biskupija-varazdinska.hr)

ovlaštena osoba za zastupanje: Daroslav Benjak, župnik

IBAN HR942360000-1101696548, Zagrebačka banka

* 1. **Osoba zadužena za kontakt**

Komunikacija i svaka druga razmjena informacija između Naručitelja i ponuditelja će se obavljati isključivo u pisanom obliku putem elektroničke pošte Naručitelja i internetske stranice.

Osoba zadužena za kontakt

Ime i prezime: Irena Gotal

Telefon: 099/639-2120

Elektronička pošta: projekti@biskupija-varazdinska.hr

Internetska stranica za objavu poziva: https://www.biskupija-varazdinska.hr/

* 1. **Evidencijski broj nabave**

Evidencijski broj nabave : 1/2025 JN

* 1. **Procijenjena vrijednost nabave**

Procijenjena vrijednost nabave je 284.000,00 eura bez PDV-a.

* 1. **Popis gospodarskih subjekata s kojima je naručitelj u sukobu interesa temeljen na načelu izbjegavanja sukoba interesa kako je definirano postupcima nabave**

Gospodarski subjekti s kojima je Naručitelj u sukobu interesa temeljen na načelu izbjegavanja sukoba interesa:

* Humilitas, obrt za savjetovanje, vl. Irena Gotal, Jerovec 94, 42240 Ivanec, OIB 91042830222
* SolarForce j.d.o.o. za proizvodnju električne energije i usluge, Jerovec 94, 42240 Ivanec , OIB 99526936357
* EmiDa, obrt za poslovno savjetovanje, vl. Emina Lajtman, Zagrebačka 71, 42000 Varaždin, OIB 17562720882
  1. **Vrsta postupka nabave i vrsta ugovora**

Naručitelj primjenjuje postupak nabave za Naručitelje koji nisu obveznici zakona o javnoj nabavi odnosno Postupak nabave s objavom Poziva na dostavu ponuda. Poziv se objavljuje na web stranici: https://www.biskupija-varazdinska.hr/

Naručitelj može dodatno pisanim putem poslati poveznicu/ link na Poziv na dostavu ponuda na gospodarske subjekte po svom izboru.

* 1. **Objašnjenja i izmjene poziva na dostavu ponuda**

Poziv na dostavu ponuda, pitanja gospodarskih subjekata, odgovori Naručitelja te sve obavijesti o izmjenama i dopunama Poziva na dostavu ponuda bit će stavljeni na raspolaganje na Internet stranici: https://www.biskupija-varazdinska.hr/. Zahtjeve za pojašnjenje dokumentacije vezane uz predmet nabave gospodarski subjekti mogu uputiti putem elektroničke pošte na adresu projekti@biskupija-varazdinska.hr.

Za vrijeme roka za dostavu ponuda gospodarski subjekti mogu zahtijevati pojašnjenja i izmjene Poziva na dostavu ponuda, a Naručitelj je dužan odgovor staviti na raspolaganje putem Internet stranica na kojima je objavljen Poziv na dostavu ponuda bez navođenja podataka o podnositelju zahtjeva.

U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, Naručitelj će razmjerno produljiti rok za dostavu ponuda za minimalno 5 dana, računajući od dana objave izmjene.

1. **PODACI O PREDMETU NABAVE**
   1. **Opis predmeta nabave**

Predmet nabave su radovi na sanaciji – ojačanju temelja crkve sv. Ferdinanda Kralja u Ferdinandovcu.

CPV oznaka: 45212361-4 – građevinski radovi na crkvi

Radovi se izvode prema Projektu sanacije konstrukcije temelja, broj 22 02, kojeg je izradio Ana projektiranje i nadzor d.o.o. , projektant mr. sc. Ivan Špišić, dipl. ing. građ., reviziji projekta Izvješće broj 200/2022 o kontroli projekta temeljenja, koje je izradio ovlašteni revident Bruno Škacan, dipl. ing. građ. te Izvješća o kontroli projekta broj T.D. 143/2022, koje je izradio ovlašteni revident Ante Runjić, dipl. ing. građ. Projekt je izrađen na temelju Geotehničkog elaborata: sanacija župne crkve svetog Ferdinanda Kralja Ferdinandovac arh. br. 95/20, kojeg je izradio Premur d.o.o. za usluge u geotehnici i rudarstvu, projektant Miro Mikec, dipl. ing. građ. Uprava za zaštitu kulturne baštine, Konzervatorski odjel u Bjelovaru izdalo je Rješenje (Klasa UP/I-612-08/25-04/0891 Urbroj: 532-05-02-02/1-25-2, 7.svibnja 2025.) kojim se daje prethodno odobrenje Naručitelju za radove na sanaciji konstrukcije temelja Crkve sv. Ferdinanda kralja u Ferdinandovcu.

* 1. **Tehničke specifikacije**

Detaljne tehničke specifikacije predmeta nabave sadržane su projektnoj dokumentaciji i Troškovniku koji su objavljeni kao zasebni dokumenti u sklopu ovog Poziva na dostavu ponuda.

* 1. **Troškovnik**

Troškovnik je objavljen kao zasebni dokument u excel formatu te je sastavni dio ovog Poziva

Troškovnik mora biti popunjen na izvornom predlošku, bez mijenjanja, ispravljanja i prepisivanja izvornog teksta. Pod izvornim predloškom/troškovnikom podrazumijeva se troškovnik koji uključuje i sve izmjene i dopune koje su, ukoliko ih je bilo, transparentno objavljene tijekom roka za dostavu ponuda.

Ponuditelj mora ispuniti jediničnim cijenama sve stavke na način kako je to definirano u troškovniku.

*Ukoliko ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izvrši preinake teksta ili količine navedene u obrascu Troškovnika, smatrat će se da je takav Troškovnik nepotpun i nevažeći te će ponuda takvog ponuditelja biti odbijena.*

* 1. **Kriteriji za ocjenu jednakovrijednosti predmeta nabave, ako se upućuje na marku, izvor, patent itd.:**

**Upućivanje na određenog proizvođača, marku ili tip proizvoda**

Pri izradi Dokumentacije o nabavi je Naručitelj izbjegavao upućivanje na marku, izvor, patent i sl. te je sav materijal i oprema koji se ugrađuju u okviru ovog postupka nabave specificiran na funkcionalan način bez navođenja marke, izvora, patenta i sl. Iznimno, ako je Naručitelj naveo marku, izvor, patent i sl. – Naručitelj naglašava da prihvaća jednakovrijedne proizvode.

**Upućivanje na norme**

Za svako upućivanje na tehničke specifikacije u obliku normi ili u drugom obliku propisanom člankom 209. t. 2. Zakon o javnoj nabavi (NN 120/2016 i 114/2022), u bilo kojem dijelu ove Dokumentacije o nabavi, vrijedi izraz „ili jednakovrijedno“. U slučaju da izraz nije naveden, ovom napomenom daje se na znanje svim gospodarskim subjektima da generalno vrijedi izraz jednakovrijednosti za svako upućivanje na tehničke specifikacije, te ova napomena ima apsolutni prioritet u tumačenju dijelova Dokumentacije o nabavi u kojima se upućuje na tehničke specifikacije.

Ako Naručitelj koristi mogućnost upućivanja na specifikacije, ne smije odbiti ponudu zbog toga što ponuđeni radovi, usluge ili roba nisu u skladu s tehničkim specifikacijama na koje je uputio, ako gospodarski subjekt u ponudi na zadovoljavajući način Naručitelju dokaže, bilo kojim prikladnim sredstvom da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Dokazivanje da rješenja radova koja gospodarski subjekt predlaže na jednakovrijedan način zadovoljavaju zahtjeve pojedine navedene norme mora biti u ponudi zadovoljavajuće prikazano, odnosno gospodarski subjekt u ponudi treba na zadovoljavajući način dokazati da rješenja koja predlaže na jednakovrijedan način zadovoljavaju postavljene zahtjeve.

**Upućivanje na oznake**

Kada Naručitelj zahtijeva određenu oznaku prihvatit će svaku oznaku koja potvrđuje da radovi zadovoljavaju zahtjeve za jednakovrijednu oznaku. Ako gospodarski subjekt iz dokazivih razloga koji nisu uzrokovani njegovim postupanjem nije mogao pribaviti oznaku koju je javni naručitelj naveo ili jednakovrijednu oznaku u okviru određenih rokova, Naručitelj će prihvatiti druge prikladne načine dokazivanja, kao što je tehnička dokumentacija proizvođača, pod uvjetom da gospodarski subjekt dokaže da radovi koje nudi ispunjavaju zahtjeve za određenu oznaku ili određene zahtjeve koje je naveo Naručitelj.

* 1. **Količina predmeta nabave**

Vrsta i količina predmeta nabave u cijelosti je iskazana u Troškovniku u sklopu ovog Poziva na dostavu ponuda. Količina je predviđena (okvirna). Stvarno nabavljena količina predmeta nabave može biti veća ili manja od predviđene količine. Obračun izvedenih radova se vrši po stvarno izvedenim količinama ovjerenim od strane nadzornog inženjera u građevinskoj knjizi sukladno ugovorenim jediničnim cijenama.

* 1. **Mjesto izvođenja radova**

Mjesto izvođenja radova: Crkva sv. Ferdinanda kralja, kč. Br. 1, k.o. Ferdinandovac.

* 1. **Nuđenje usluga po grupama i dijelovima**

Predmet nabave nije podijeljen na grupe nabave.

* 1. **Rok za izvođenje radova**

Ugovor o nabavi radova stupa na snagu potpisom posljednje ugovorne strane.

Rok za izvođenje radova je 60 kalendarskih dana od uvođenja u posao. Naručitelj planira Izvođača uvesti u posao u roku 15 dana od sklapanja ugovora o nabavi.

U slučaju da Izvođač radova svojom krivnjom ne završi radove do krajnjeg ugovorenog roka, dužan je Naručitelju za svaki dan zakašnjenja platiti ugovornu kaznu u visini 1 ‰ (jednog promila) vrijednosti ugovorenih radova, ograničeno na maksimalnih 5% (pet posto) ukupne vrijednosti ugovorenih radova.

1. **OSNOVE ZA ISKLJUČENJE GOSPODARSKOG SUBJEKTA**

**3.1. OBVEZNE OSNOVE ZA ISKLJUČENJE GOSPODARSKOG SUBJEKTA**

Ponuditelj se isključuje iz postupka nabave ako:

1. je ponuditelj ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara,
2. nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 26,64 eura ,
3. ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.

**Kao dokaz da se gospodarski subjekt ne nalazi u jednoj od gore navedenih situacija, ponuditelj u ponudi dostavlja potpisanu izjavu osobe ovlaštene za zastupanje gospodarskog subjekta.(Prilog 1)**

Naručitelj može prije donošenja odluke o odabiru od ponuditelja čija je ponuda najpovoljnija zatražiti da u primjerenom roku ne kraćem od 5 dana dostavi relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara.

Odredbe obveznih osnova za isključenje iz točke 3.1. i na podugovaratelje. Ako naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

Odredbe obveznih osnova za isključenje iz točke 3.1. odnose se i na subjekte na čiju se sposobnost gospodarski subjekt oslanja. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

1. **KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

Gospodarski subjekti dokazuju svoju sposobnost za obavljanje profesionalne djelatnosti te tehničku i stručnu sposobnost navedenim dokazima.

* 1. **Sposobnost za obavljanje profesionalne djelatnosti**

Svaki ponuditelj mora biti pravno i poslovno sposoban.

**Kao dokaz ispunjenja ovog uvjeta, ponuditelj dostavlja izjavu osobe ovlaštene za zastupanje ponuditelja iz Priloga 2. ovog Poziva na dostavu ponuda.**

Naručitelj može prije donošenja odluke o odabiru od ponuditelja čija je ponuda najpovoljnija zatražiti da u primjerenom roku ne kraćem od 5 dana dostavi izvod iz sudskog, obrtnog, strukovnog ili drugog odgovarajućeg registra države sjedišta ponuditelja, ne stariju od tri mjeseca računajući od dana početka postupka nabave. U slučaju zajednice ponuditelja, naručitelj može tražiti od svih članova zajednice da pojedinačno dokažu svoju pravnu i poslovnu sposobnost.

* 1. **Tehnička i stručna sposobnost**

Naručitelj je odredio uvjete tehničke i stručne sposobnosti kojima se osigurava da gospodarski subjekt ima iskustvo i tehničke resurse potrebno za izvršenje ugovora o nabavi. Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave.

U nastavku se navode uvjeti tehničke i stručne sposobnosti:

**4.2.1**. **Popis radova**

Gospodarski subjekt mora dokazati da je u godini u kojoj je započeo postupak nabave i tijekom pet godina koje prethode toj godini uredno izveo najmanje jedne ili više radova koji su isti ili slični predmetu nabave, a čija kumulativna ukupna vrijednost iznosi minimalno 150.000,00 eura bez PDV.

**Kao dokaz ispunjenja uvjeta tehničke i stručne sposobnosti, ponuditelj dostavlja izjavu osobe ovlaštene za zastupanje ponuditelja iz Priloga 2. ovog Poziva na dostavu ponuda.** Izjava sadrži potvrdu ispunjenja uvjeta u kojoj se navodi popis ugovora o radovima, izvršenih u godini u kojoj je započeo postupak nabave i tijekom pet godina koje prethode toj godini. Popis sadržava predmet izvršenog ugovora, iznos izvršenog ugovora bez PDV-a i datum izvršenja te naziv druge ugovorne strane te kontakt podaci za provjeru navoda iz popisa.

Naručitelj može prije donošenja odluke o odabiru od ponuditelja čija je ponuda najpovoljnija zatražiti da u primjerenom roku ne kraćem od 5 dana dostavi potvrde izdane ili potpisane od druge ugovorne strane - naručitelja prema Zakonu o javnoj nabavi ili privatnog subjekta. Naručitelj zadržava pravo samostalne provjere navoda iz priloženog popisa.

**4.2.2. Tehnički stručnjaci**

Ponuditelj mora dokazati da će imati na raspolaganju:

1. **Jednog (1) inženjera gradilišta građevinske struke** koji ispunjava uvjete iz Zakona o poslovima i djelatnostima prostornog uređenja i gradnje (NN 78/15, 118/18, 110/19)odnosno uvjete prema pravu države prebivališta nominiranog stručnjaka.

**Kao dokaz ispunjenja uvjeta tehničke i stručne sposobnosti, ponuditelj dostavlja izjavu osobe ovlaštene za zastupanje ponuditelja iz Priloga 2. ovog Poziva na dostavu ponuda u kojem navodi podatke o nominiranom stručnjaku**.

Naručitelj može prije donošenja odluke o odabiru od ponuditelja čija je ponuda najpovoljnija zatražiti da u primjerenom roku ne kraćem od 5 dana za nominiranog stručnjaka dostavi jedan od navedenih dokumenata:

Preslika diplome, odnosno potvrda o stečenom stručnom zvanju, potvrda o položenom stručnom ispitu ili potvrda o upisu u Imenik Komore ili jednakovrijedan dokument iz kojeg je moguće utvrditi da nominirani stručnjak ispunjava uvjete iz Zakona o poslovima i djelatnostima prostornog uređenja i gradnje odnosno uvjete prema pravu države prebivališta nominiranog stručnjaka.

**Oslanjanje na sposobnost drugoga gospodarskog subjekta za ispunjavanje tehničke i stručne sposobnosti:**

Za dokazivanje uvjeta pod točkom 4.2. Ponuditelj se može osloniti na sposobnost drugih subjekata, bez obzira na pravnu prirodu njihova međusobna odnosa. Gospodarski subjekt može se u postupku nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

U tom slučaju ponuditelj mora dokazati Naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

Ako Naručitelj utvrdi da kod subjekta na čiju se sposobnost gospodarski subjekt oslonio radi dokazivanja kriterija za odabir postoje osnove za isključenje ili da ne udovoljava relevantnim kriterijima za odabir gospodarskog subjekta, on može zahtijevati da gospodarski subjekt zamijeni subjekt na čiju se sposobnost oslonio.

1. **PODACI O PONUDI**
   1. **Sadržaj ponude**

Pri izradi ponude ponuditelj se mora pridržavati zahtjeva i uvjeta iz ovog Poziva na dostavu ponuda. Ponuditelj ne smije mijenjati i nadopunjavati tekst Poziva na dostavu ponuda na način da mijenja obrasce priloga koje potpisuje osoba zakonom ovlaštena za zastupanje. Sve troškove izrade ponude snose ponuditelji**.**

Ponuda mora sadržavati najmanje:

* Popunjen i ovjeren Ponudbeni list
* Popunjen Troškovnik te dostavljen u xls. formatu
* Popunjena i ovjerena Izjava o nepostojanju osnova za isključenje (Prilog 1)
* Popunjena i ovjerena Izjava o ispunjenju kriterija za odabir (Prilog 2.)
  1. **Izrada ponude**

Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati tekst Poziva na dostavu ponuda. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci, odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbacivanjem takve ponude.

Sve troškove izrade ponude snosi ponuditelj. Ponuditelj nema pravo na bilo kakvu nadoknadu troškova izrade ponude.

* 1. **Jezik ponude**

Ponuda se dostavlja na hrvatskom jeziku i latiničnom pismu. Ukoliko je neki dokument izvorno na stranom jeziku, potrebno je priložiti prijevod na hrvatski.

Iznimno pojedini dijelovi ponude (isključivo pojedine riječi ili sintagme) mogu biti i na engleskom jeziku, i to samo za pojmovlje za koje ne postoji ili odgovarajuće ili uvriježeno stručno pojmovlje na hrvatskom jeziku, a koje se u stručnom sektorskom jeziku rabi kao takvo i samorazumljivo je na engleskom jeziku.

* 1. **Cijena ponude**
* Cijena ponude piše se brojkama u apsolutnom iznosu s dvije decimale.
* Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.
* U ponudbenom listu ponuditelji su dužni iskazati:
* cijenu ponude bez PDV-a,
* iznos PDV-a,
* cijenu ponude s PDV-om.
* Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
* Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u Troškovniku.
* U cijenu ponude bez poreza na dodanu vrijednost (PDV) moraju biti uračunati svi troškovi i popusti.
* U ponuđene jedinične cijene uključeni su svi troškovi rada, dobave i ugradnje materijala, rada strojeva, transporta, korištenja prometnica, pristojbi, poreza, režijski troškovi, troškovi električne energije, pitke i tehnološke vode, osiguranja, troškovi pripreme i organizacije gradilišta, pristupa gradilištu, svi geodetski radovi, troškovi osiguranja mjesta za privremeno i trajno odlaganje materijala te eventualne troškove vezane za korištenje javne površine, troškove svih potrebnih ispitivanja i pribavljanja potrebne dokumentacije i potrebnih atesta kojima se dokazuje kakvoća izvedenih radova i ugrađenih proizvoda i materijala koji ga terete (svi ugrađeni materijali i proizvodi moraju odgovarati važećim tehničkim propisima i standardima, propisima zaštite na radu i ostalim važećim propisima), trošak odvoza otpada na deponij, troškove zbrinjavanja otpada, troškove održavanja i čišćenja koje je potrebno tijekom izvođenja radova, svi porezi i prirezi (osim PDV-a), ostali sporedni troškovi kao i svi drugi troškovi i izdaci izvoditelja potrebni za dovršenje radova do potpune funkcionalnosti građevine i primopredaje građevine na uporabu.
  1. **Način podnošenja ponude**

Ponuda se izrađuje u elektroničkom obliku, u kojoj se nalaze skenirani primjerci svakog pojedinačnog dijela ponude, osim Troškovnika koji se dostavlja u excel dokumentu iz kojeg nije potrebno skenirati već poslati u prilogu elektroničke ponude.

* 1. **Rok i način dostave ponude**

**Rok za dostavu ponuda je do 27. 5. 2025. godine do 12:00 sati** **po lokalnom vremenu.**

**Ponude se dostavljaju elektronički, na e-mail adresu** [**projekti@biskupija-varazdinska.hr**](projekti@biskupija-varazdinska.hr)

Ponude koje pristignu nakon isteka roka za dostavu ponuda neće biti predmetom ocjene ponuda.

Otvaranje ponuda nije javno.

* 1. **Alternativne ponude**

Alternativne ponude i inačice nisu dopuštene.

* 1. **Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude te odustati od ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

* 1. **Rok valjanosti ponude**

Ponuda mora biti valjana 90 dana od krajnjeg roka za dostavu ponuda.

Ako prije donošenja odluke o odabiru istekne rok valjanosti ponude, Naručitelj će tražiti produljenje valjanosti i u tu svrhu dati primjereni rok ponuditelju. Na zahtjev Naručitelja, ponuditelj može produžiti rok valjanosti svoje ponude.

1. **KRITERIJ ZA ODABIR PONUDE**

Kriterij za odabir je najniža cijena. Ponuda ponuditelja koja udovoljava uvjetima iz Poziva na dostavu ponuda te ima ponuđenu najnižu cijenu biti će odabrana.

1. **PREGLED I OCJENA PONUDA**

Naručitelj nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Poziva na dostavu ponuda.

O pregledu i ocjeni ponuda stručno povjerenstvo sastavlja zapisnik na način da je njime transparentno evidentiran evaluacijski proces te odluka o odabiru najbolje ponude. Najbolja ponuda je ponuda onog ponuditelja koja ispunjava sve uvjete iz Poziva na dostavu ponuda te prema kriteriju za odabir ponude ima najnižu cijenu.

1. **POJAŠNJENJE I UPOTPUNJAVANJE PONUDA**

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, u primjerenom roku koji ne smije biti kraći od pet (5) kalendarskih dana, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.

Ponuda ponuditelja koji po Zahtjevu za pojašnjenjem i upotpunjavanjem ponude od strane Naručitelja ne dostavi tražena pojašnjenja ili tražene dokaze u roku naznačenom u zahtjevu bit će odbijena.

1. **ODLUKA O ODABIRU ILI PONIŠTENJU**

Naručitelj će na temelju rezultata pregleda i ocjene ponuda donijeti Odluku o odabiru u roku trideset (30) kalendarskih dana od dana isteka roka za dostavu ponuda**.**

Naručitelj je obvezan na osnovi rezultata pregleda i ocjene ponuda odbiti :

* ponudu koja nije cjelovita (ne sadrži sve Pozivom na dostavu ponuda propisane obveze elemente),
* ponudu koja nije u skladu sa odredbama poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu za koju ponuditelj nije pisanim putem prihvatio ispravak računske pogreške,
* ako nisu dostavljena zahtijevana jamstva.

Naručitelj može odbiti ponudu čija je cijena veća od osiguranih sredstava za nabavu.

Naručitelj donosi Odluku o odabiru koja će minimalno sadržavati naziv i adresu odabranog ponuditelja, ukupnu vrijednost odabrane ponude te datum donošenja i potpis odgovorne osobe.

Naručitelj će poništiti postupak nabave ako:

* nije pristigla niti jedna ponuda,
* nije zaprimio niti jednu valjanu ponudu.

U slučaju poništenja postupka nabave, Naručitelj donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

Naručitelj će sve ponuditelje obavijestiti o konačnom odabiru, i to dostavom Odluke o odabiru ili Odluke o poništenju objavom na istoj internetskoj stranici na kojoj je objavljen Poziv i slanjem Odluke putem elektroničke pošte.

1. **OSTALE ODREDBE**
   1. **Podugovaratelji**

Ako ponuditelj namjerava dio ugovora o nabavi dati u podugovor jednom ili više podugovaratelja dužan je za podugovaratelja popuniti Dodatak 2. u okviru Priloga II. ovog Poziva na dostavu ponuda.

Ponuditelj mora ponudi mora navesti podatke o dijelu ugovora o nabavi (predmet, količina, vrijednost i postotni dio, IBAN/broj računa podugovaratelja) koji namjerava dati u podugovor / podugovaranje.

Ako ponuditelj ne dostavi podatke o podugovaratelju, smatra se da će cjelokupni predmet nabave izvršiti samostalno. Sudjelovanje podugovaratelja u provedbi dijela ugovora o nabavi ne utječe na odgovornost odabranog ponuditelja za izvršenje cijelog ugovora o nabavi.   
Za usluge koje će isporučiti podugovaratelj, Naručitelj neposredno plaća podugovaratelju za onaj dio ugovora o nabavi koji je isti izvršio i isporučio, osim ako ponuditelj dokaže da su obveze prema podugovaratelju za taj dio ugovora već podmirene.

* 1. **Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ponuda zajednice ponuditelja mora sadržavati podatke o svakom članu zajednice ponuditelja. Podaci o svim članovima zajednice ponuditelja navode se u dodatku Ponudbenog lista ovog Poziva na dostavu ponuda, uz obveznu naznaku člana zajednice ponuditelja broj 1 koji će se nazivati „Ponuditelj“ i bit će ovlašten za komunikaciju s Naručiteljem.

Uvjeti kvalifikacije za članove zajednice ponuditelja dokazuju se u skladu s točkom 4. ovog Poziva na dostavu ponuda.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.  Naručitelj neposredno plaća Ponuditelju i svakom članu zajednice ponuditelja za onaj dio ugovora o nabavi koji je isti izvršio i isporučio, osim ako  zajednica ponuditelja drugačije ne odredi i o tome obavijesti Naručitelja.  
Ponuditelj koji je samostalno podnio ponudu ne smije istodobno sudjelovati u zajedničkoj ponudi.

* 1. **Rok, način i uvjeti plaćanja**

Rok plaćanja je do **45 dana** od dana zaprimanja u urudžbeni zapisnik naručitelja ovjerene situacije izvođača (ovjerene od predstavnika naručitelja-glavnog nadzornog inženjera), na IBAN odabranog ponuditelja sukladno postotku izvedenih radova.

Predujam je isključen kao i traženje sredstava osiguranja plaćanja.

Obračun izvedenih radova se vrši po stvarno izvedenim količinama ovjerenim od strane nadzornog inženjera u građevinskoj knjizi sukladno ugovorenim jediničnim cijenama.

Plaćanje će se obaviti na poslovni račun odabranog ponuditelja nakon dostave ovjerene mjesečne/okončane situacije na urudžbeni zapisnik Naručitelja, uz uvjet da je prije dospijeća plaćanja Izvođač ujedno dostavio Račun (dostava računa je samo preduvjet plaćanja, dospijeće plaćanja računa se od dana dostave na urudžbeni zapisnik ovjerene mjesečne/okončane situacije)

Odabrani ponuditelj mora svom računu obavezno priložiti račune svojih podugovaratelja koje je prethodno potvrdio. U tom slučaju za radove koje je izvršio podugovaratelj, naručitelj neposredno plaća podugovaratelju.

Ako se radi o zajednici gospodarskih subjekata, naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.

* 1. **Vrsta, sredstvo i uvjeti jamstva**

**Jamstvo za uredno ispunjenje ugovora za slučaj povrede ugovornih obveza**

U roku do 10 kalendarskih dana od dana zaključenja ugovora odabrani ponuditelj obvezan je dostaviti naručitelju jamstvo za uredno ispunjenje ugovora u obliku bankarske garancije na iznos od 10% vrijednosti ugovora bez PDV-a i s klauzulom garancije s klauzulom "plativo na prvi poziv" odnosno "bez prava prigovora", s rokom važenja minimalno 90 kalendarskih dana od datuma sklapanja ugovora, kojom se banka obvezuje platiti Naručitelju bilo koji iznos do visine iznosa koji pokriva bankarska garancija; Kao korisnik garancije treba biti naveden Naručitelj.

Jamstvo za uredno ispunjenje ugovora aktivirat će se u slučaju da odabrani ponuditelj povrijedi ugovorne obveze. Jamstvo ne smije sadržavati nikakav uvjet koji bi na bilo koji način ograničavao pravo Naručitelja da isto naplati u slučaju da Izvršitelj ne ispuni ili da neuredno ispuni bilo koju obvezu iz ovog Ugovora.

Odabrani ponuditelj je dužan održavati rok valjanosti bankarske garancije sve do konačnog ispunjenja svih ugovornih obveza građenja. Odabrani ponuditelj je obvezan za slučaj povećanja ugovorene cijene dostaviti novo jamstvo ili aneks postojećeg, radi usklađenja povećanja ugovorene cijene i traženog postotka jamstva za uredno ispunjenje ugovora.

U slučaju da odabrani ponuditelj na poziv Naručitelja ne produži/povisi i ne dostavi pravovremeno produženje/povećanje garancije banke, Naručitelj ima pravo garanciju banke u cijelosti podnijeti na naplatu, a isto tako ima pravo raskinuti Ugovor. Nedostavljanje jamstva za uredno ispunjenje Ugovora predstavlja razlog za trenutni raskid ugovora. U tom slučaju Naručitelj ostvaruje pravo na naplatu štete (ugovorne kazne) u punom iznosu nepredanog jamstva za uredno ispunjenje Ugovora.

Naručitelj je ovlašten iz jamstva naplatiti sve štete nastale neurednim izvršenjem bilo kojih ugovornih obveza. Ako jamstvo za uredno izvršenje ugovora ne bude naplaćeno, Naručitelj će ga vratiti nakon isteka 30 dana od konačnog ispunjenja svih ugovornih obveza građenja. Jamstvo za uredno ispunjenje ugovora Naručitelj je ovlašten naplatiti i u slučaju raskida Ugovora.

Umjesto traženog oblika jamstva za uredno ispunjenje ugovora odabrani ponuditelj može uplatiti novčani polog u apsolutnom iznosu izraženom u visini 10% vrijednosti ugovora (bez PDV-a) na poslovni račun Naručitelja: HR942360000-1101696548, Zagrebačka banka, model HR00 poziv na broj 1/2025

U slučaju zajednice ponuditelja, jamstvo za uredno ispunjenje ugovora mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata ili svaki član zajednice gospodarskih subjekata dostavlja jamstvo za svoj dio jamstva kumulativno do ukupno traženog iznosa.

U slučaju zajednice gospodarskih subjekata kada se na ime jamstva dostavlja novčani polog, jamstvo može dostaviti jedan član zajednice ponuditelja za sve ili svaki član zajednice može dostaviti jamstvo za svoj dio jamstva kumulativno do ukupno traženog iznosa.

**11.4.3. Jamstvo za otklanjanje nedostataka**

Minimalno jamstvo za otklon nedostataka iznosi 2 godine od obostrano potpisanog Zapisnika o konačnom obračunu.

Za uređaje i opremu Izvoditelj daje Naručitelju jamstvo prema pravilima proizvođača, na način da predaje Naručitelju jamstvene listove proizvođača za cjelokupnu ugrađenu opremu i uređaje.

Odabrani ponuditelj odgovara za nedostatke Građevine koji se tiču ispunjavanja zakonom određenih bitnih zahtjeva za Građevinu ako se ti nedostaci pokažu za vrijeme od 10 (deset) godina od predaje i primitka radova, tako da jamstveni rok za ove nedostatke iznosi 10 (deset) godina od predaje i primitka radova (članak 633. stavak 1. ZOO-a)

* 1. **Podaci o terminu obilaska lokacije**

Naručitelj preporuča gospodarskim subjektima da prije podnošenja ponude obiđu građevinsku lokaciju kako bi se detaljno upoznali sa svim specifičnostima predmetne lokacije i radova koje je potrebno izvesti u svezi s ovim predmetom nabave, jer Naručitelj neće prihvatiti eventualne naknadne prigovore odabranog ponuditelja koji bi se odnosili na zahtjevnost lokacije. Predajom ponude smatra se da je ponuditelj upoznat sa stanjem gradilišta/lokacije i projektnim zadatkom te zahtjevima troškovnika. Prilaganje potvrde o pregledu lokacije u sklopu ponude nije potrebno. Troškove obilaska snosi gospodarski subjekt.

Pregled lokacije omogućit će se zainteresiranim gospodarskim subjektima radnim danom uz prethodnu najavu za pregled lokacije kontakt osobi: Daroslav Benjak, župnik, telefon: 098/295-588, e-pošta: [daroslav.benjak@gmail.com](mailto:daroslav.benjak@gmail.com).

* 1. **POSEBNI I OSTALI UVJETI ZA IZVRŠENJE UGOVORA**

Ugovor o nabavi radova će biti sačinjen sukladno uvjetima iz ovog Poziva na dostavu ponuda i ponude odabranog ponuditelja te sukladno prijedlogu Ugovora (Prilog 3.) koji je objavljen u sklopu ovog Poziva na dostavu ponuda.

Ugovorne strane izvršavaju Ugovor o nabavi radova u skladu s uvjetima određenima u ovom Pozivu na dostavu ponuda i odabranom ponudom te sukladno prijedlogu Ugovora koji je objavljen u sklopu ovog Poziva na dostavu ponuda.

* + 1. **Uvjeti i zahtjevi koji moraju biti ispunjeni sukladno posebni propisima**

**Zahtjevi za obavljanje poslova i djelatnosti građenja**

Sukladno članku 49. stavku 2. Zakona o gradnji naručitelj je obvezan građenje pisanim ugovorom povjeriti osobama koje ispunjavaju uvjete za obavljanje te djelatnosti prema posebnom zakonu, ako tim zakonom nije drukčije propisano.

Detaljne upute o uvjetima obavljanja djelatnosti građenja u Republici Hrvatskoj na raspolaganju su na sljedećim internetskim stranicama:

* [https://mpgi.gov.hr/UserDocsImages/98,](https://mpgi.gov.hr/UserDocsImages/98)
* <http://psc.hr/gradenje/>te [http://psc.hr/inzenjeri-gradevinarstva/.](http://psc.hr/inzenjeri-gradevinarstva/)

**Zahtjevi za obavljanje djelatnosti i poslova građenja**

Odabrani ponuditelj mora dokazati da ispunjava uvjete za obavljanje djelatnosti građenja u Republici Hrvatskoj.

Sve informacije o uvjetima za obavljanje djelatnosti građenja u Republici Hrvatskoj dostupne su na Jedinstvenoj kontaktnoj točki<http://psc.hr/>

Obavljanje djelatnosti građenja u RH: <https://mpgi.gov.hr/UserDocsImages/8177> Strane osobe koje obavljaju djelatnost prostornog uređenja i gradnje u Republici

Hrvatskoj na privremenoj i povremenoj osnovi: <https://mpgi.gov.hr/UserDocsImages/8178>

Strane osobe koje trajno obavljaju djelatnost gradnje u Republici Hrvatskoj:

[https://mpgi.gov.hr/o-ministarstvu/djelokrug-50/graditeljstvo-98/strane-osobe-kojetrajno-obavljaju-djelatnost-gradnje-u-republici-hrvatskoj/8181](https://mpgi.gov.hr/o-ministarstvu/djelokrug-50/graditeljstvo-98/strane-osobe-koje-trajno-obavljaju-djelatnost-gradnje-u-republici-hrvatskoj/8181)

Zakoni i ostali propisi iz područja gradnje: [https://mpgi.gov.hr/pristup-informacijama16/zakoni-i-ostali-propisi/podrucje-gradnje-3228/3228](https://mpgi.gov.hr/pristup-informacijama-16/zakoni-i-ostali-propisi/podrucje-gradnje-3228/3228)

**Izvođač**

Sukladno članku 29. Zakona o poslovima i djelatnostima prostornog uređenja i gradnje („Narodne novine„ broj 78/15 i 118/18 i 110/19), graditi i/ili izvoditi radove na građevini može pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova.

Izvođač mora u obavljanju djelatnosti građenja imati zaposlenog inženjera gradilišta i/ili voditelja radova, odnosno osobu za vođenje manje složenih radova, ovisno o radovima koje izvodi, osim u slučajevima iz članka 25.b citiranog zakona.

**Pravna osoba sa sjedištem u Republici Hrvatskoj ili fizička osoba obrtnik koji ima registrirani obrt na području Republike Hrvatske navedeni zahtjev dokazuje sljedećim dokumentom:**

* *dokazom da je odabrani ponuditelj te gospodarski subjekt na čiju se sposobnost odabrani oslanja i podugovaratelji koji sudjeluju u gradnji, ako je primjenjivo, registriran za obavljanje djelatnosti građenja, odnosno za izvođenje pojedinih radova* *i*
* *dokazom da ima zaposlenog inženjera gradilišta i/ili voditelja radova (npr. elektronički zapis).*

**Strana pravna ili strana fizička osoba obrtnik koja obavlja djelatnost građenja** može u Republici Hrvatskoj, pod pretpostavkom uzajamnosti, na privremenoj i povremenoj osnovi, obavljati one poslove koje je prema propisima države u kojoj ima sjedište ovlaštena obavljati ako prije početka prvog posla izjavom u pisanom ili elektroničkom obliku izvijesti o tome nadležno ministarstvo, sukladno članku 69. Zakona o poslovima i djelatnostima prostornog uređenja i gradnje te dostavi zahtijevane dokaze.

Strana pravna ili strana fizička osoba obrtnik koja obavlja djelatnost građenja, može, pod pretpostavkom uzajamnosti, u Republici Hrvatskoj trajno obavljati djelatnost pod istim uvjetima kao i osoba sa sjedištem u Republici Hrvatskoj, u skladu s tim Zakonom i drugim posebnim propisima.

Pretpostavka uzajamnosti ne primjenjuje se na stranu pravnu osobu ili stranu fizičku osobu obrtnika sa sjedištem u drugoj državi EGP-a, odnosno državi članici Svjetske trgovinske organizacije.

***Navedeni zahtjev strana pravna osoba ili strana fizička osoba obrtnik koja obavlja djelatnost građenja dokazuje sljedećim dokumentima***

* *dokazom da je odabrani ponuditelj te gospodarski subjekt na čiju se sposobnost odabrani oslanja i podugovaratelji koji sudjeluju u gradnji, ako je primjenjivo, registriran za obavljanje djelatnosti građenja, odnosno za izvođenje pojedinih radova, ili*
* *potvrdom nadležnog ministarstva kojom se potvrđuje da je odabrani ponuditelj te gospodarski subjekt na čiju se sposobnost odabrani oslanja i podugovaratelji koji sudjeluju u gradnji, ako je primjenjivo, ispunio obveze iz članka 69. Zakona o poslovima i djelatnostima prostornog uređenja i gradnje. i*
* *dokazom da ima zaposlenog inženjera gradilišta i/ili voditelja radova (npr. elektronički zapis).*

**Obveza angažiranja zaposlenog inženjera gradilišta i/ili voditelja radova**

Relevantni dijelovi članaka 29., 30. i 25.b Zakona o poslovima i djelatnostima prostornog uređenja i gradnje (NN 78/15, 118/18, 110/19) glase:

„Graditi i/ili izvoditi radove na građevini može pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova koja ispunjava uvjete propisane tim zakonom te posebnim propisima kojima se uređuje gradnja. Izvođač je dužan osigurati da pojedini rad obavlja osoba koja ima odgovarajuće stručne kvalifikacije.

Izvođač mora u obavljanju djelatnosti građenja imati zaposlenog inženjera gradilišta i/ili voditelja radova, odnosno osobu za vođenje manje složenih radova, ovisno o radovima koje izvodi, osim u slučajevima iz članka 25.b citiranog zakona.

Izvođač koji za pojedini rad nema zaposlenu osobu s odgovarajućim stručnim kvalifikacijama sudjelovanje te osobe u građenju građevine koju gradi može osigurati sklapanjem ugovora o poslovnoj suradnji s drugim izvođačem koji izvodi radove na istoj građevini i ima zaposlenu takvu osobu, u kojem slučaju inženjer gradilišta i/ili voditelj radova, koji je zaposlenik glavnog izvođača, mora osigurati cjelovitost i međusobnu usklađenost radova koje izvode ti izvođači.“

Temeljem citiranih zakonskih odredbi i mišljenja Ministarstva prostornoga uređenja, graditeljstva i državne imovine KLASA: 360-01/21-02/367, URBROJ: 531-04-2-21-2 od 23.07.2021., svaki izvođač koji je sklopio ugovor s investitorom za izvođenje radova različitih struka, mora imati zaposlenog inženjera gradilišta (kako bi ujedno bili ispunjeni i uvjeti iz članka 30. stavka 1. Zakona), kojeg imenuje inženjerom gradilišta, a može ga imenovati i za voditelja radova unutar zadaća njegove struke. Slijedom navedenog, odabrani Ponuditelj mora imati zaposlenog inženjera gradilišta, a ukoliko odabrani Ponuditelj za pojedini rad nema zaposlenog voditelja radova, za potrebe izvršavanja radova angažman potrebnog stručnjaka može osigurati uz pomoć drugih izvođača koji izvode radove na istoj građevini i koji imaju zaposlenu takvu osobu (ugovoriti radove koje će potrebni stručnjak izvoditi s gospodarskim subjektom čiji je stručnjak resurs). Nije dopušteno angažiranje stručnjaka putem ugovora o djelu ili sl. nego samo ugovorom o poslovnoj suradnji između dva izvođača koji izvode radove na istoj građevini.

***Navedeni zahtjev dokazuje se sljedećim dokumentima:***

*- dokazom o radnopravnom statusu angažiranog inženjera gradilišta (npr. elektronički zapis) kojim se dokazuje da je stručnjak zaposlenik odabranog ponuditelja, odnosno, odgovarajući dokaz države sjedišta/ poslovnog nastana ponuditelja ukoliko u državi njegova sjedišta postoji navedena obveza,*

*u slučaju sudjelovanja drugih izvođača (gospodarskog subjekta na čiju se sposobnost odabrani oslanja ili podugovaratelja):*

* *dokazom o radnopravnom statusu angažiranog voditelja radova (npr. elektronički zapis) kojim se dokazuje da je stručnjak zaposlenik drugog izvođača, gospodarskog subjekta na čiju se sposobnost odabrani oslanja ili podugovaratelja, odnosno, odgovarajući dokaz države sjedišta/poslovnog nastana ponuditelja ukoliko u državi njegova sjedišta postoji navedena obveza i*
* *ugovorom o poslovnoj suradnji (između odabranog ponuditelja i drugog izvođača (gospodarskog subjekta na čiju se sposobnost odabrani oslanja ili podugovaratelja) s obvezatnim navodom imena stručnjaka koji će sudjelovati u izvršenju Ugovora).*

**Inženjer gradilišta:**

* *dokaz da je osoba završila preddiplomski sveučilišni studij i stekla akademski naziv sveučilišni prvostupnik (baccalaureus) inženjer odgovarajuće struke ili stručni studij i stekla stručni naziv stručni prvostupnik (baccalaureus) inženjer odgovarajuće struke ako je tijekom cijelog svog studija stekla najmanje 180 ECTS bodova, odnosno koja je na drugi način propisan posebnim propisom stekla odgovarajući stupanj obrazovanja odgovarajuće struke i dokaz o položenom stručnom ispitu* *ili*

*– dokaz da je upisana u imenik inženjera gradilišta Komore, u skladu sa zakonom kojim se uređuje udruživanje u Komoru.*

**Voditelj radova:**

*- dokaz da je osoba završila preddiplomski sveučilišni studij i stekla akademski naziv sveučilišni prvostupnik (baccalaureus) inženjer odgovarajuće struke ili stručni studij i stekla stručni naziv stručni prvostupnik (baccalaureus) inženjer odgovarajuće struke ako je tijekom cijelog svog studija stekla najmanje 180 ECTS bodova, odnosno koja je na drugi način propisan posebnim propisom stekla odgovarajući stupanj obrazovanja odgovarajuće struke i dokaz o položenom stručnom ispitu ili*

*– dokaz da je upisana u imenik voditelja radova Komore, u skladu sa zakonom kojim se uređuje udruživanje u Komoru.*

**Strane osobe koje obavljaju poslove i djelatnosti prostornog uređenja i gradnje:**

Sukladno članku 59. Zakona o poslovima i djelatnostima prostornog uređenja i gradnje (NN 78/15, 118/18, 110/19) fizička osoba koja u stranoj državi ima pravo obavljati poslove projektiranja i/ili stručnog nadzora građenja, kontrole projekata, vođenja građenja ili voditelja projekta i poslove ispitivanja i prethodnih istraživanja ima pravo u Republici Hrvatskoj, pod pretpostavkom uzajamnosti, trajno obavljati te poslove u svojstvu ovlaštene osobe pod istim uvjetima kao i ovlašteni arhitekt odnosno ovlašteni inženjer, revident, inženjer gradilišta i/ili voditelj radova, voditelj projekta, odnosno stručna osoba za obavljanje poslova prethodnih istraživanja, ako ima stručne kvalifikacije potrebne za obavljanje tih poslova u skladu s posebnim zakonom kojim se uređuje priznavanje inozemnih stručnih kvalifikacija i drugim posebnim propisima. Pretpostavka uzajamnosti ne primjenjuje se na državljana države ugovornice Europskog gospodarskog prostora i države članice Svjetske trgovinske organizacije.

**Strana ovlaštena fizička osoba**

Strana ovlaštena osoba koja u Republici Hrvatskoj obavlja poslove prostornog uređenja, projektiranja i/ili stručnog nadzora građenja, vođenja građenja u svojstvu odgovorne osobe, poslove voditelja projekta, poslove ispitivanja i prethodnih istraživanja, odgovara za teže i lakše povrede dužnosti i ugleda arhitekata, odnosno inženjera pred stegovnim tijelima odgovarajuće komore.

U obavljanju poslova prostornog uređenja, projektiranja i/ili stručnog nadzora građenja ili vođenja građenja, poslove voditelja projekta i poslove ispitivanja i prethodnih istraživanja u svojstvu odgovorne osobe u Republici Hrvatskoj strana ovlaštena osoba dužna je primjenjivati propise Republike Hrvatske i služiti se hrvatskim jezikom i latiničnim pismom.

Komora je dužna stranu ovlaštenu osobu kojoj je priznala inozemnu stručnu kvalifikaciju uputiti na provjeru znanja hrvatskog jezika kada postoji ozbiljna i osnovana sumnja o dovoljnom poznavanju hrvatskog jezika u odnosu na profesionalnu djelatnost koja se namjerava obavljati, u slučaju profesije koja utječe na sigurnost primatelja usluga i drugih profesija, pri čemu provjera znanja hrvatskog jezika mora biti razmjerna djelatnosti koju osoba namjerava obavljati.

Provjeru znanja hrvatskog jezika provodi ovlaštena škola za strane jezike.

**Priznavanje inozemne stručne kvalifikacije**

Postupak priznavanja inozemne stručne kvalifikacije, sukladno članku 73. Zakona o poslovima i djelatnostima prostornog uređenja i gradnje (NN 78/15, 118/18, 110/19) za obavljanje poslova prostornog uređenja, projektiranja i/ili stručnog nadzora građenja, kontrole projekata, vođenja građenja i poslove voditelja projekta u svojstvu ovlaštene osobe, za osobe arhitektonske, građevinske, strojarske i elektrotehničke struke provodi i rješenje o tome donosi odgovarajuća komora na način propisan posebnim zakonom kojim se uređuje priznavanje inozemnih stručnih kvalifikacija te drugim posebnim propisima. (Komore više ne vode imenike stranih ovlaštenih voditelja građenja/ radova niti istima izdaju Potvrde za povremeno ili privremeno obavljanje poslova).

Sukladno članku 41. prijelaznih i završnih odredaba Zakona o izmjenama i dopunama zakona o komori arhitekata i komorama inženjera u graditeljstvu i prostornom uređenju NN 110/19) za vrijeme trajanja, u roku od 90 dana od dana stupanja na snagu toga Zakona (23. 11. 2019.), osobe upisane u imenik ovlaštenih voditelja građenja, odnosno imenik ovlaštenih voditelja radova po odredbama Zakona o komori arhitekata i komorama inženjera u graditeljstvu i prostornom uređenju (NN 78/15, 114/18 i 110/19) dužne su podnijeti zahtjev za upis u odgovarajući imenik u skladu s odredbama izmijenjenoga Zakona, a ako zahtjevi nisu podneseni, rješenja o upisu u imenik ovlaštenih voditelja građenja, odnosno imenik ovlaštenih voditelja radova će se ukinuti.

Članak 43. propisuje da su Komore dužne ustrojiti imenik inženjera gradilišta i imenik voditelja radova odgovarajuće struke u roku od 90 dana od dana stupanja na snagu istoga Zakona.

**Navedene dokaze odabrani ponuditelj obvezan je dostaviti nakon sklapanja ugovora o nabavi a najkasnije do uvođenja u posao. Ako odabrani ponuditelj u navedenom roku ne dokaže da ispunjava navedene uvjete, Naručitelj ima pravo raskinuti ugovor i naplatiti jamstvo za uredno ispunjenje ugovora.**

**PRILOZI**

* Troškovnik (objavljen kao zaseban dokument)
* Projektna dokumentacija
* Ponudbeni list (i Dodatak 1. i 2.)
  + Dodatak 1. Priloga II. – Podaci o zajednici ponuditelja
  + Dodatak 2. Priloga II. – Podaci o podugovarateljima
* Prilog 1 – Izjava o nepostojanju osnova za isključenje
* Prilog 2 – Izjava o ispunjenju kriterija za odabir (uvjeta sposobnosti)
* Prilog 3 - Prijedlog Ugovora

|  |
| --- |
| Ako ponuditelji dostavljaju ponudu samostalno (ako nema zajednice gospodarskih subjekata) – ispunjavaju samo Ponudbeni list OPCIJA 1.  Ako ponuditelji dostavljaju ponudu kao zajednica gospodarskih subjekata – ispunjavaju samo Ponudbeni list DODATAK 1.  U bilo kojem slučaju, ako se dio ugovora ustupa podugovarateljima, potrebno je ispuniti DODATAK 2 - PODACI O PODUGOVARATELJIMA. |

**PONUDBENI LIST**

Nabava radova na sanaciji – ojačanju temelja crkve sv. Ferdinanda Kralja u Ferdinandovcu

Ev.br. 1/2025-JN

OPCIJA 1 – ako nema zajednice gospodarskih subjekata

1.Naziv (tvrtka) i sjedište ponuditelja

|  |  |
| --- | --- |
| Zajednica gospodarskih subjekata | NE |
| Ponuditelj: |  |
| Adresa: |  |
| OIB: |  |
| IBAN: |  |
| Ponuditelj u sustavu PDV-a (zaokružiti): | DA NE |
| Adresa za dostavu pošte: |  |
| Kontakt osoba ponuditelja, telefon, faks, e-pošta: |  |

2. Cijena ponude (u eurima)

|  |  |
| --- | --- |
| Cijena ponude bez PDV-a: |  |
| Iznos PDV-a : |  |
| Cijena ponude s PDV-om: |  |

3. Rok valjanosti ponude

|  |  |
| --- | --- |
| Rok valjanosti ponude: |  |

Svojim potpisom potvrđujemo da smo proučili i razumjeli Poziv na dostavu ponuda i sve uvjete nadmetanja te da dajemo ponudu za predmet nabave, sve u skladu s odredbama Poziva na dostavu ponuda.

U \_\_\_\_\_\_\_\_\_\_\_\_\_\_, \_\_.\_\_.2025. ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i vlastoručni potpis osobe ovlaštene za zastupanje gospodarskog subjekta)

DODATAK 1 – u slučaju zajednice gospodarskih subjekata – ispunjava se za sve članove zajednice gospodarskih subjekata posebno

1. Naziv (tvrtka) i sjedište ponuditelja

|  |  |
| --- | --- |
| Zajednica gospodarskih subjekata | DA |
| Član zajednice 1 (ponuditelj): |  |
| Adresa: |  |
| OIB: |  |
| IBAN: |  |
| Ponuditelj u sustavu PDV-a (zaokružiti): | DA NE |
| Adresa za dostavu pošte: |  |
| Kontakt osoba ponuditelja, telefon, faks, e-pošta: |  |
| Dio ugovora koji će izvršavati član zajednice (navesti  predmet, količinu, vrijednost i postotni dio) : |  |

U \_\_\_\_\_\_\_\_\_\_\_\_\_\_, \_\_.\_\_.20\_\_.

ZA ČLANA ZAJEDNICE GOSPODARSKIH SUBJEKATA 1:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjekta)

|  |  |
| --- | --- |
| Član zajednice 2: |  |
| Adresa: |  |
| OIB: |  |
| IBAN: |  |
| Ponuditelj u sustavu PDV-a (zaokružiti): | DA NE |
| Adresa za dostavu pošte: |  |
| Kontakt osoba ponuditelja, telefon, faks, e-pošta: |  |
| Dio ugovora koji će izvršavati član zajednice (navesti  predmet, količinu, vrijednost i postotni dio) : |  |

U \_\_\_\_\_\_\_\_\_\_\_\_\_\_, \_\_.\_\_.20\_\_.

ZA ČLANA ZAJEDNICE GOSPODARSKIH SUBJEKATA 2:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjekta)

|  |  |
| --- | --- |
| Član zajednice 3: |  |
| Adresa: |  |
| OIB: |  |
| IBAN: |  |
| Ponuditelj u sustavu PDV-a (zaokružiti): | DA NE |
| Adresa za dostavu pošte: |  |
| Kontakt osoba ponuditelja, telefon, faks, e-pošta: |  |
| Dio ugovora koji će izvršavati član zajednice (navesti  predmet, količinu, vrijednost i postotni dio) : |  |

U \_\_\_\_\_\_\_\_\_\_\_\_\_\_, \_\_.\_\_.20\_\_.

ZA ČLANA ZAJEDNICE GOSPODARSKIH SUBJEKATA 3:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjekta)

1. Cijena ponude (u eurima)

|  |  |
| --- | --- |
| Cijena ponude bez PDV-a: |  |
| Iznos PDV-a : |  |
| Cijena ponude s PDV-om: |  |

1. Rok valjanosti ponude

|  |  |
| --- | --- |
| Rok valjanosti ponude: |  |

Svojim potpisom potvrđujemo da smo proučili i razumjeli Poziv na dostavu ponuda i sve uvjete nadmetanja te da dajemo ponudu za predmet nabave, sve u skladu s odredbama Poziva na dostavu ponuda.

U \_\_\_\_\_\_\_\_\_\_\_\_\_\_, \_\_.\_\_.20\_\_.

ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjekta)

Ponudbeni list; DODATAK 2 - PODACI O PODUGOVARATELJIMA (priložiti/popuniti samo u slučaju da se dio ugovora ustupa podugovarateljima)

1. Naziv (tvrtka) i sjedište podugovaratelja

|  |  |
| --- | --- |
| 1. Podugovaratelj: |  |
| Adresa: |  |
| OIB: |  |
| IBAN: |  |
| Podugovaratelj u sustavu PDV-a (zaokružiti): | DA NE |
| Kontakt osoba podugovaratelja, telefon, faks, e-pošta |  |
| Dio ugovora koji će izvršavati podugovaratelj (navesti predmet, količinu, vrijednost i postotni dio): |  |

|  |  |
| --- | --- |
| 2) Podugovaratelj: |  |
| Adresa: |  |
| OIB: |  |
| IBAN: |  |
| Podugovaratelj u sustavu PDV-a (zaokružiti): | DA NE |
| Kontakt osoba podugovaratelja, telefon, faks, e-pošta |  |
| Dio ugovora koji će izvršavati podugovaratelj (navesti predmet, količinu, vrijednost i postotni dio): |  |